"See on suur võimalus, mida elu mulle pakub. Astun uuele teele, et jõuda uute eesmärkide ja unistusteni," lausus Contreras. "Esiteks loodan anda endast parima, et aidata Astana meeskonda uute võitude ja triumfideni. Isiklikult loodan igapäevaselt areneda, et tõusta tugevaks sportlaseks ja tõsiseks profiratturiks. Minu jaoks on suur au Astanaga ühineda."

24-aastane Contreras sõidab käesoleval hooajal Kolumbia kontinentaalklubis EPM. 2016. aastal kuulus ta Etixx - Quick Stepi ridadesse, kuid mullu taandus ta kodumaa kontinentaalklubisse Equipo de ciclismo Coldeportes Zenu, kirjutab Spordipartner.ee.

Contreras on näidanud häid tulemusi individuaalses eraldistardis - mullu võitis ta hõbeda nii Kolumbia meistrivõistlustel ja Pan America mängudel. Kolumbia kohalikel sõitudel on ta pälvinud üldvõidu Vuelta al Valle del Cauca ja Vuelta al Tolima velotuuridel.